
 DR 30.11.2011 

 
20 

■1140 

Tuan Karpal Singh [Bukit Gelugor]: Tuan Yang di-Pertua, perkara ini tidak 
boleh dibawa ke mahkamah kerana tidak ada lokal standard sesiapa untuk membawa 
perkara ini ke mahkamah.   

Tuan Yang di-Pertua: Yang Berhormat, saya sudah buat keputusan.  
Keputusan saya adalah muktamad. Itu keputusan saya selepas saya mengambil kira 
semua fakta yang harus saya ambil kira. Sila Yang Amat Berhormat. 

 

 
RANG UNDANG-UNDANG 

 

RANG UNDANG-UNDANG PERUMAHAN RAKYAT 1MALAYSIA 2011  

Bacaan Kali Yang Kedua dan Ketiga 

11.41 pg. 

Perdana Menteri [Dato' Sri Mohd. Najib bin Tun Abdul Razak]: Terima 
kasih. Tuan Yang di-Pertua, saya mohon mencadangkan rang undang-undang 
bernama Suatu Akta untuk mengadakan peruntukan bagi dan untuk mengawal selia 
perkara-perkara yang berhubungan dengan pembangunan dan pembinaan kediaman 
perumahan, infrastruktur dan kemudahan di bawah Program Perumahan Rakyat 
1Malaysia untuk memperkatakan keperluan bagi perumahan mampan dan kehidupan 
berkomuniti di kawasan bandar di Malaysia ke arah mewujudkan model pembangunan 
perumahan sosioekonomi yang strategik untuk mengadakan peruntukan bagi 
penubuhan Perbadanan Perumahan Rakyat 1Malaysia dan untuk mengadakan 
peruntukan bagi perkara-perkara yang berhubungan dibaca kali kedua sekarang. 

Tuan Yang di-Pertua, izinkan saya terlebih dahulu melakarkan perspektif latar 
belakang berhubung dengan pengenalan Rang Undang-undang Perumahan Rakyat 
1Malaysia 2011 ini. Semenjak merdeka kerajaan telah secara berterusan merencana 
dan melaksana pelbagai aktiviti pembangunan yang telah membawa kepada 
pertumbuhan ekonomi negara yang mampan dan pesat. Bagi menangani realiti 
demografi dan sosioekonomi yang ada kerajaan sejak merdeka telah memberi 
penekanan kepada pembangunan kawasan luar bandar melalui pembangunan 
infrastruktur fizikal seperti rumah, jalan raya, bekalan elektrik, air bersih malahan 
kemudahan internet dan broadband juga disediakan.   

Di samping itu, bagi meningkatkan taraf sosioekonomi masyarakat luar 
bandar, kerajaan telah mengambil inisiatif bagi mewujudkan pelbagai agensi seperti 
FELDA, RISDA, FELCRA, FAMA, Bank Pertanian dan agensi-agensi lain. Campur 
tangan dan keterlibatan kerajaan yang dilaksanakan melalui pendekatan bersepadu 
melibatkan pembangunan infrastruktur, fizikal, kemasyarakatan dan ekonomi telah 
berjaya mencapai objektif membantu golongan luar bandar meningkatkan kualiti hidup 
taraf sosioekonomi dan akses kepada kemudahan yang moden. 

Namun setelah lima dekad merdeka, negara telah mengalami satu perubahan 
demografi yang ketara. Semasa merdeka, 89 peratus masyarakat kita mendiami 
kawasan luar bandar dan hanya 11 peratus mendiami kawasan bandar. Selaras 
dengan pertumbuhan ekonomi, kadar pertumbuhan urbanisasi juga telah berlaku 
dengan begitu pesat sekali. Pada tahun 2010 dengan jumlah penduduk negara 
sebanyak 28.3 juta orang, peningkatan penduduk di kawasan luar bandar telah 
mencapai ke tahap lebih kurang 70 peratus berbanding hanya 30 peratus yang tinggal 
di kawasan luar bandar. Aktiviti pembangunan yang rancak, perkembangan 
perindustrian, pertumbuhan ekonomi dan perwujudan peluang-peluang pekerjaan baru 
juga telah menyebabkan penghijrahan golongan luar bandar ke bandar-bandar utama 
seperti Kuala Lumpur, Johor Bahru, Kuantan, Pulau Pinang, bandar Melaka, Seremban, 
Kuching dan Kota Kinabalu.   

Trend urbanisasi yang pesat juga telah diunjurkan di dalam dokumen 
Rancangan Malaysia Kesepuluh di mana hampir 90 peratus daripada pertumbuhan 
penduduk dijangka akan bertumpu di kawasan bandar di Semenanjung Malaysia 
menjelang tahun 2020. Berbeza di kawasan luar bandar di mana pembinaan 
infrastruktur seperti jalan, bekalan elektrik, air, telekomunikasi, sistem perparitan dan 
sistem kumbahan bagi tujuan pembinaan kediaman dibiayai oleh kerajaan. 



20 #1140 Tuan Karpal Singh [Bukit Gelugor]: Tuan Yang di-Pertua, perkara ini tidak boleh dibawa ke mahkamah kerana tidak ada lokal standard sesiapa untuk membawa perkara ini ke mahkamah. Tuan Yang di-Pertua: Yang Berhormat, saya sudah buat keputusan. Keputusan saya adalah muktamad. Itu keputusan saya selepas saya mengambil kira semua fakta yang harus saya ambil kira. Sila Yang Amat Berhormat. RANG UNDANG-UNDANG. RANG UNDANG-UNDANG PERUMAHAN RAKYAT 1MALAYSIA 2011 Bacaan Kali Yang Kedua dan Ketiga 11.41 pg. Perdana Menteri [Dato' Sri Mohd. Najib bin Tun Abdul Razak]: Terima kasih. Tuan Yang di-Pertua, saya mohon mencadangkan rang undang-undang bernama Suatu Akta untuk mengadakan peruntukan bagi dan untuk mengawal selia perkara-perkara yang berhubungan dengan pembangunan dan pembinaan kediaman perumahan, infrastruktur dan kemudahan di bawah Program Perumahan Rakyat 1Malaysia untuk memperkatakan keperluan bagi perumahan mampan dan kehidupan berkomuniti di kawasan bandar di Malaysia ke arah mewujudkan model pembangunan perumahan sosioekonomi yang strategik untuk mengadakan peruntukan bagi penubuhan Perbadanan Perumahan Rakyat 1Malaysia dan untuk mengadakan peruntukan bagi perkara-perkara yang berhubungan dibaca kali kedua sekarang. Tuan Yang di-Pertua, izinkan saya terlebih dahulu melakarkan perspektif latar belakang berhubung dengan pengenalan Rang Undang-undang Perumahan Rakyat 1Malaysia 2011 ini. Semenjak merdeka kerajaan telah secara berterusan merencana dan melaksana pelbagai aktiviti pembangunan yang telah membawa kepada pertumbuhan ekonomi negara yang mampan dan pesat. Bagi menangani realiti demografi dan sosioekonomi yang ada kerajaan sejak merdeka telah memberi penekanan kepada pembangunan kawasan luar bandar melalui pembangunan infrastruktur fizikal seperti rumah, jalan raya, bekalan elektrik, air bersih malahan kemudahan internet dan broadband juga disediakan. Di samping itu, bagi meningkatkan taraf sosioekonomi masyarakat luar bandar, kerajaan telah mengambil inisiatif bagi mewujudkan pelbagai agensi seperti FELDA, RISDA, FELCRA, FAMA, Bank Pertanian dan agensi-agensi lain. Campur tangan dan keterlibatan kerajaan yang dilaksanakan melalui pendekatan bersepadu melibatkan pembangunan infrastruktur, fizikal, kemasyarakatan dan ekonomi telah berjaya mencapai objektif membantu golongan luar bandar meningkatkan kualiti hidup taraf sosioekonomi dan akses kepada kemudahan yang moden. Namun setelah lima dekad merdeka, negara telah mengalami satu perubahan demografi yang ketara. Semasa merdeka, 89 peratus masyarakat kita mendiami kawasan luar bandar dan hanya 11 peratus mendiami kawasan bandar. Selaras dengan pertumbuhan ekonomi, kadar pertumbuhan urbanisasi juga telah berlaku dengan begitu pesat sekali. Pada tahun 2010 dengan jumlah penduduk negara sebanyak 28.3 juta orang, peningkatan penduduk di kawasan luar bandar telah mencapai ke tahap lebih kurang 70 peratus berbanding hanya 30 peratus yang tinggal di kawasan luar bandar. Aktiviti pembangunan yang rancak, perkembangan perindustrian, pertumbuhan ekonomi dan perwujudan peluang-peluang pekerjaan baru juga telah menyebabkan penghijrahan golongan luar bandar ke bandar-bandar utama seperti Kuala Lumpur, Johor Bahru, Kuantan, Pulau Pinang, bandar Melaka, Seremban, Kuching dan Kota Kinabalu. Trend urbanisasi yang pesat juga telah diunjurkan di dalam dokumen Rancangan Malaysia Kesepuluh di mana hampir 90 peratus daripada pertumbuhan penduduk dijangka akan bertumpu di kawasan bandar di Semenanjung Malaysia menjelang tahun 2020. Berbeza di kawasan luar bandar di mana pembinaan infrastruktur seperti jalan, bekalan elektrik, air, telekomunikasi, sistem perparitan dan sistem kumbahan bagi tujuan pembinaan kediaman dibiayai oleh kerajaan.